33 



Jordens Fugtighed er jo netop ogsaa en væsentlig Betingelse 

 for denne Vegetations Udvikling, og langs med Bækbredderne 

 staa alle Urter tættere og højere, Mospuderne ere fyldigere, 

 mere svulmende, det hele friskere grønt. I Lyngmarken og de 

 andre Dale ved Godhavn findes der mange Bække, og her var 

 Plantevæxten særlig frisk og yppig, som alt omtalt i Rejse- 

 beretningen (S. 188). 



Der findes dog ogsaa mere tørre Pilekrat, hvor baade 

 Urter og Mosser ere færre og mindre frodige, saaledes som 

 min Rejseberetning alt vil have omtalt, og at der findes Over- 

 gange mellem Krat og Lynghede, maa jeg ogsaa antage, skjønt 

 jeg kun har set faa Antydninger deraf (se 9de Afsnit). 



Urterne. En Mængde Urter ere knyttede til denne Jordbund 

 mellem Pilene, naar ikke Krattet er saa tæt, at Jorden blot 

 dækkes af raadnende Blade. Først vil jeg nævne Kvanen 

 (Archangelica officinalis]^ skjønt den ikke kjendes længere Nord 

 paa end til c. 70° N. B. og. heller ikke findes i alle Pilekrat, 

 men fordi den er den største og tillige spiller en stor Rolle for 

 Grønlænderne som en Slags Delikatesse. Af de Rejsendes 

 Skildringer (f. Ex. Gie se ckes Dagbog, Wormskj old , Graah, 

 Raben, Kornerup o. a.) fremgaar, at den er meget almin- 

 delig i det mellemste og især det sydlige, og ogsaa gaar langt 

 op paa Østkysten Ч. 



De øvrige Urter, der findes i Pilekrattene, gaa selvfølgelig 



^) Th. Holm har i "Beiträge z. Flora Westgrønlands» kaldt den Formation, 

 som jeg i min Rapport og senere i «Botan. Meddelelser» kaldte »Krat- 

 tenes og Bæklejernes», for «die Archangelicaformation». Dette er en 

 besynderlig Benævnelse, naar man erindrer, at han selv skriver: «Die 

 Archangelica selbst ist übrigens durchaus nicht in Grønland gemein, 

 trotzdem dass man häuOg geeignete Standorte findet». I Langes Tillæg 

 til Conspectus findes den dog nu opført som «Almindelig i Fjordene 

 indtil 69°», hvilket utvivlsomt er rigtigt. Naar Lange tidligere opførte 

 Voxesteder for den, beroede dette sikkert paa, at den er sjælden 1 Herba- 

 rierne, dels fordi den er saa stor og vanskelig at tørre, dels fordi den 

 er saa bekjendt for alle Rejsende, at de undlade at samle den. Men 



